stanford-oval/wikipedia huggingface dataset:
เสียงเสียดแทรก ริมฝีปาก-ฟัน ก้อง

เสียงเสียดแทรก ริมฝีปาก-ฟัน ก้อง (อังกฤษ: voiced labiodental fricative) เป็นเสียงพยัญชนะที่มีใช้ในหลายภาษา เช่น ภาษาอังกฤษ, ภาษาฝรั่งเศส, ภาษาฮินดี, ภาษาเวียดนาม ฯลฯ แต่ไม่มีในภาษาไทย สัญลักษณ์ในชุดสัทอักษรสากลที่ใช้แทนเสียงนี้คือ ⟨v⟩ และสัญลักษณ์เอกซ์-แซมปาที่ตรงกันคือ v
ในการถอดเสียงนี้จากภาษาอังกฤษมักใช้ตัวอักษร ว เมื่อเป็นพยัญชนะต้น และใช้ตัวอักษร ฟ เมื่อเป็นพยัญชนะท้าย เช่น server เขียนทับศัพท์เป็น เซิร์ฟเวอร์ บางครั้งก็อาจพบการใช้ ฝ ในพจนานุกรมได้เช่นกัน
เสียงเสียดแทรก ริมฝีปาก-ฟัน ไม่ก้อง

เสียงเสียดแทรก ริมฝีปาก-ฟัน ไม่ก้อง (อังกฤษ: voiceless labiodental fricative) เป็นเสียงพยัญชนะที่มีใช้ในหลายภาษา สัญลักษณ์ในชุดสัทอักษรสากลที่ใช้แทนเสียงนี้คือ ⟨f⟩ และสัญลักษณ์เอกซ์-แซมปาที่ตรงกันคือ f
ในภาษาไทยเขียนแทนด้วยตัวอักษร ฝ และ ฟ (ในตำแหน่งพยัญชนะต้น)
ในภาษาอังกฤษเขียนแทนด้วยตัวอักษร f, ph หรือ gh (ในตำแหน่งพยัญชนะท้ายคำบางคำ)
เสียงนาสิก ลิ้นไก่

เสียงนาสิก ลิ้นไก่ (อังกฤษ: uvular nasal) เป็นเสียงพยัญชนะที่มีใช้ในหลายภาษา เช่น ภาษาญี่ปุ่น, ภาษาสเปนสำเนียงสเปนตอนเหนือ, ภาษาเกชัว, ภาษาพม่า ฯลฯ แต่ไม่มีเสียงนี้ในภาษาไทย สัญลักษณ์ในชุดสัทอักษรสากลที่ใช้แทนเสียงนี้คือ ⟨ɴ⟩ และสัญลักษณ์เอกซ์-แซมปาที่ตรงกันคือ N\ เสียงนี้ออกเสียงคล้ายเสียงนาสิก เพดานอ่อน [ŋ] แต่ดันโคนลิ้นแตะที่ลิ้นไก่แทนเพดานอ่อน
ลักษณะ

ลักษณะต่าง ๆ ของเสียงนาสิก ลิ้นไก่ ได้แก่
ลักษณะการออกเสียง เป็นเสียงเสียด กล่าวคือ เสียงนี้เกิดจากการบีบกลุ่มลม (ที่มาจากปอด) ให้ผ่านช่องแคบ ๆ บริเวณตำแหน่งการเกิดเสียง เพราะว่าเสียงนี้เป็นเสียงนาสิก กลุ่มลมจึงถูกบังคับไปที่จมูก
ตำแหน่งเกิดเสียง เป็นเสียงจากลิ้นไก่ กล่าวคือ เสียงนี้เกิดจากการยกลิ้นส่วนหลัง (โคนลิ้น) ขึ้นไปแตะที่ลิ้นไก่
ลักษณะเสียงพูด เป็นเสียงก้องหรือโฆษะ กล่าวคือ เส้นเสียงจะสั่นขณะที่ออกเสียงนี้
เสียงนี้เป็นเสียงพยัญชนะนาสิก กล่าวคือ ลมจะถูกปล่อยให้ออกมาทางจมูก และอาจออกทางปาก ได้ด้วยด
เพราะว่าเสียงนี้ออกทางจมูก จึงไม่ได้จัดให้เป็นเสียงพยัญชนะกลางลิ้นหรือเสียงพยัญชนะข้างลิ้น
กลไกกระแสลม เป็นกระแสลมออกจากปอด กล่าวคือ เสียงนี้เกิดขึ้นจากการดันกระแสลมออกจากปอดและผ่านทางช่องเสียง มากกว่าที่จะเกิดจากช่องเส้นเสียงหรือจากปากโดยตรง
การปรากฏ

| ภาษา | ภาษา | คำ | สัทอักษรสากล | ความหมาย | หมายเหตุ |
| --- | --- | --- | --- | --- | --- |
| ภาษากลาลัม | ภาษากลาลัม | sqəyáyŋəxʷ | [sqəˈjajɴəxʷ] | 'ต้นไม้ใหญ่' | มีการแยกเสียงนี้กับที่ออกเสียงที่ออกจากกล่องเสียง (glottalized form) |
| ภาษากะลาลลิซุต | ภาษากะลาลลิซุต | paarngorpoq | [paaɴːoʁpoq] | 'คลาน (รูปเอกพจน์)' |  |
| ภาษาเกชัว | ภาษาเกชัว | sonqo | [ˈs̠oɴ.qo] | 'หัวใจ' | หน่วยเสียงย่อยของ /n/ |
| ภาษาจอร์เจีย | ภาษาจอร์เจีย | ზინყი | [ziɴqʼi] | 'ข้อสะโพก' | หน่วยเสียงย่อยของ /n/ |
| ภาษาญี่ปุ่น | ภาษาญี่ปุ่น | 日本 nihon]] | ไม่พบไฟล์เสียง "ja-nihon%28日本%29.ogg" | 'ญี่ปุ่น' |  |
| ภาษาดัตช์ | เนเธอร์แลนดิก | aangenaam | [ˈaːɴχəˌnaːm] | 'ความสุข' | หน่วยเสียงย่อยของ /n/ และ /ŋ/ ในสำเนียงที่มีเสียง /χ/ อาจพูดด้วย /n/ และ /ŋ/ แทนโดยเฉพาะการพูดอย่างเป็นทางการ |
| ภาษาพม่า | ภาษาพม่า | ရန်ကုန် | [jàɴɡòʊɴ] | 'ย่างกุ้ง' |  |
| ภาษาสเปน | ภาษาสเปน | enjuto | [ẽ̞ɴˈχuto̞] | 'แห้ง' | หน่วยเสียงย่อยของ /n/ ดู การออกเสียงภาษาสเปน |
| ภาษาอาร์มีเนีย | ภาษาอาร์มีเนีย | անխելք | [ɑɴˈχɛlkʰ] | 'ไร้สมอง' | หน่วยเสียงย่อยของ /n/ ก่อนเสียงลิ้นไก่เมื่อไม่พูดอย่างเป็นทางการ |
| ภาษาอินยูอิต | อินยูวีอาลุกตุน | namunganmun  | [namuŋaɴmuɴ] | 'ยังที่ไหน?' |  |
บรรณานุกรม

Martínez-Celdrán, Eugenio; Fernández-Planas, Ana Ma.; Carrera-Sabaté, Josefina (2003), "Castilian Spanish", Journal of the International Phonetic Association, 33 (2): 255–259, doi:10.1017/S0025100303001373
Okada, Hideo (1991), "Phonetic Representation:Japanese", Journal of the International Phonetic Association, 21 (2): 94–97, doi:10.1017/S002510030000445X
เสียงเสียดแทรก เส้นเสียง ไม่ก้อง

เสียงเสียดแทรก เส้นเสียง ไม่ก้อง (อังกฤษ: voiceless glottal fricative) เป็นเสียงพยัญชนะที่มีใช้ในหลายภาษา สัญลักษณ์ในชุดสัทอักษรสากลที่ใช้แทนเสียงนี้คือ ⟨h⟩ และสัญลักษณ์เอกซ์-แซมปาที่ตรงกันคือ h เสียงนี้ในภาษาไทยเขียนแทนด้วยตัวอักษร ห และ ฮ
เสือของทีพู

เสือของทีพู ของสะสมของพิพิธภัณฑ์ V&A ลอนดอน
เสือของทีพู (อังกฤษ: Tipu's Tiger) หรือ เสือของฏิปปุ (อังกฤษ: Tippu's Tiger) เป็นออโตเมตอนจากศตวรรษที่ 18 ที่สร้างขึ้นให้กับทีพู สุลต่าน ผู้ปกครองราชอาณาจักรไมสูรุ (ปัจจุบันคือรัฐกรณาฏกะ ประเทศอินเดีย) เสือของทีพูแสดงตุ๊กตาเสือขณะขย้ำชายชาวยุโรป โดยกลไกภายในทำให้แขนของชายชาวยุโรปขยับข้างหนึ่งและปล่อยเสียงร้องครวญออกมาจากปาก และเสียงคำรามจากปากเสือ นอกจากนี้ข้างตัวเสือยังมีแผ่นปิดที่เมื่อพับลงมาจะเปิดเผยให้เห็นคีย์บอร์ดไปป์ออร์แกนขนาดจิ๋วที่มีตัวโน๊ตดนตรี 18 ตัว
ออโรเมตอนนี้นำเอาสัญลักษณ์ประจำตัวของสุลต่านซึ่งคือเสือ เนื่องจากทีพู สุลต่าน เลือกใช้เสือเป็นตราประจำตัวมาอย่างเป็นระบบ ทั้งที่ปรากฏตามอาวุธส่วนตัว บนเครื่องแบบทหารส่วนตัว ไปจนถึงใช้ประดับภายในวังของตนเอง การนำเสือนี้มาขย้ำเหยื่อในชุดอย่างยุโรปแสดงให้เห็นถึงความรังเกียจต่อศัตรูของเขา ซึ่งคือชาวอังกฤษจากบริษัทอินเดียตะวันออก เสือของทีพูนี้ได้มาจากวังฤดูร้อนของเขาเมื่อครั้งกองทัพของบริษัทอินเดียตะวันออกเข้ายึดครองราชธานีของไมสูรุในปี 1799 กัฟเวิร์นเนอร์เจเนรอล ลอร์ดมอร์นิงทัน ส่งเสือของทีพูกลับไปยังอังกฤษโดยตั้งใจจะให้ไปจัดแสดงในหอคอยลอนดอน เสือของทีพูนำมาจัดแสดงสู่สาธารณชนเป็นครั้งแรกในปี 1808 ที่อีสต์อินเดียเฮาส์ และต่อมาได้ส่งมอบให้เป็นของสะสมของพิพิธภัณฑ์วิคทอเรียแอนด์อัลเบิร์ตในปี 1880 ปัจจุบัน เสือของทีพูจัดแสดงในนิทรรศการถาวรว่าด้วยจักรวรรดิอังกฤษในอินเดีย
เสือของทีพูเป็นหนึ่งในชิ้นงานเชิงเสียดสีของสุลต่านที่สร้างขึ้นเพื่อแสดงภาพชาวยุโรป โดยเฉพาะอย่างยิ่งชาวอังกฤษ ถูกโจมตีโดยเสือหรือช้าง หรือถูกประหารชีวิต ทรมาน หรือทำให้อับอาย มีอีกหลายภาพที่สุลต่านรับสั่งให้วาดขึ้นเพื่อประดับผนังภายนอกของบ้านเรือนในถนนสายหลักของศรีรังคปัฏฏณะ ราชธานีของสุลต่าน ในเวลานั้น สุลต่านมีความ "ใกล้ชิด" กับฝรั่งเศสซึ่งในเวลานั้นกำลังทำสงครามกับอังกฤษเช่นกัน ช่างศิลป์ชาวฝรั่งเศสบางคนที่เดินทางมายังราชสำนักของสุลต่านเป็นไปได้ว่ามีส่วนช่วยในการออกแบบสร้างกลไกภายในเสือของทีพูนี้
เชื่อกันว่าการออกแบบเสือของทีพูนี้ได้รับแรงบันดาลใจมาจากการเสียชีวิตในปี 1792 ของบุตรชายของนายพลเซอร์เฮกเตอร์ มุนโร ผู้นำกองพันหนึ่งในการยุทธ์ที่พอร์โทโนโว (หรือปารังคิเปฏไฏ) ในปี 1781 ที่ซึ่งอังกฤษมีชัยชนะเหนือไฮเตอร์ อะลี บิดาของทีพู สุลต่าน เฮกเคอร์ ซัทเทอร์แลนด์ มุนโร (Hector Sutherland Munro) เป็นนักเรียนนายร้อยของบริษัทอินเดียตะวันออกวัย 17 ปี บุตรชายของเซอร์เฮกเตอร์ มุนโร ขณะเขากำลังเดินทางไปมัทราส ได้ถูกเสือโจมตีจนเสียชีวิตในวันที่ 22 ธันวาคม 1792 ขณะออกล่าสัตว์บนเกาะสาครในอ่าวเบงกอล
เสื้อ

เสื้อ (อังกฤษ: top) เป็นเครื่องสวมกายท่อนบน คือ เครื่องนุ่งห่มร่างกายมนุษย์ตั้งแต่คอถึงสะโพก แต่บางทีอาจสั้นเพียงกลางลำตัว หรืออาจยาวถึงเข่าก็ได้
เสื้อบุรุษนั้นมักคู่กับกางเกง และเสื้อสตรีมักคู่กับกางเกงหรือกระโปรง ขึ้นอยู่กับความเหมาะสมเพราะในสมัยยุคใหม่แฟชั่นการแต่งตัวสามารถประยุกต์เสื้อคู่กับเครื่องนุ่มห่มอื่นๆได้หลากหลาย
เสื้อรูปแบบทั่วไปได้แก่ ทีเชิร์ต (t-shirt), เชิร์ต (shirt) และเบลาส์ (blouse)
เสื้อกล้าม

ช่างปั้นหม้อไทยสวมเสื้อกล้ามสีขาว
เสื้อกล้าม, เสื้อแขนกุด หรือเสื้อไม่มีแขน (อังกฤษ: Sleeveless shirt) เป็นเสื้อที่ไม่มีแขนเสื้อ หรือตัดแขนเสื้อออก ใส่ได้ทั้งเพศชายและหญิง ขึ้นอยู่กับรูปแบบ ผู้ชายมักสวมใส่เป็นเสื้อใน และมักสวมใส่โดยนักกีฬาอย่างเช่น กรีฑาประเภทต่าง ๆ อาจถือเป็นชุดลำลอง โดยมากใส่ในที่อากาศอบอุ่น
เสาแห่งการก่อกำเนิด

| เสาแห่งการก่อกำเนิด |
| --- | --- |
ภาพของเสาแห่งการก่อกำเนิด ในเนบิวลานกอินทรี รูปซ้าย: จากกล้องโทรทรรศน์อวกาศฮับเบิล รูปขวา: จากกล้องโทรทรรศน์อวกาศเจมส์ เวบบ์
ข้อมูลสังเกตการณ์: ต้นยุคอ้างอิง เจ 2000.0
ประเภท: เนบิวลาเปล่งแสง
ไรต์แอสเซนชัน: 18h 18m 48s
เดคลิเนชัน: -13° 49′
ระยะห่าง: 7,000 ly
กลุ่มดาว: กลุ่มดาวงู
ลักษณะทางกายภาพ
ชื่ออื่น: เมซีเย 16, เอ็นจีซี 6611, ชาร์ปเลส 49, อาร์ซีดับเบิลยู 165, กัม 83
ดูเพิ่ม: เนบิวลา, รายการเนบิวลา
ด ค ก
เสาแห่งการก่อกำเนิด (อังกฤษ: Pillars of Creation) เป็นภาพที่ถ่ายจากกล้องโทรทรรศน์อวกาศฮับเบิลของเสาอันเกิดจากก๊าซและฝุ่นระหว่างดวงดาวในเนบิวลานกอินทรีซึ่งก่อขึ้นเป็นรูปเสา ภาพนี้ถ่ายเมื่อวันที่ 1 เมษายน พ.ศ. 2538 และขึ้นชื่อว่าเป็นหนึ่งในสิบภาพที่ได้รับความนิยมสูงสุดจากกล้องโทรทรรศน์อวกาศฮับเบิลโดยสเปซ.คอม นักดาราศาสตร์ที่รับผิดชอบการถ่ายภาพดังกล่าวคือ เจฟ เฮสเตอร์ และ พอล สโกเวน จากมหาวิทยาลัยแอริโซนาสเตต เสาที่สูงที่สุด (เสาซ้ายสุดในภาพ) มีความสูงประมาณ 4 ปีแสง ดาวฤกษ์ในส่วนนี้ของเนบิวลานกอินทรีก่อตัวขึ้นจากดาวฤกษ์ดวงอื่นที่กำลังกัดกร่อนที่ส่วนที่ก๊าซยื่นออกมา ซึ่งทำให้ก่อตัวเป็นรูป"ไข่" หรือ"เม็ดก๊าซกลมที่กำลังระเหย" (อังกฤษ: Evaporating Gaseous Globules - EGGs) ออกจากส่วนที่ยื่นออกมานี้ "ไข่" แต่ละฟองมีขนาดราวกับระบบสุริยะและเป็นที่พักของดาวฤกษ์เกิดใหม่ ดาวที่เห็นบริเวณกลางภาพค่อนข้างไปทางซ้ายเป็นดาวมวลมากที่เกิดใหม่ ซึ่งจะใช้ชีวิตไปอีกไม่กี่ล้านปีก่อนที่จะระเบิดเป็นซุเปอร์โนวาส่งธาตุที่ผลิตขึ้นใหม่ไปทั่งบริเวณ อาจเป็นสาเหตุให้โครงสร้างเสาได้ถูกทำลายลงด้วยซุเปอร์โนวาแห่งหนึ่ง
ภาพนี้ได้จากภาพถ่าย 32 ภาพนำมาติดกัน จากกล้องสี่ตัว ในกล้องถ่ายภาพสนามกว้างและดาวเคราะห์ 2 ที่ติดตั้งอยู่บนกล้องโทรทรรศน์อวกาศฮับเบิล ภาพถ่ายประกอบด้วยแสงที่ปลดปล่อยออกมาจากธาตุที่อยู่ในเมฆ และมองเห็นได้เป็นสีแตกต่างกันในภาพถ่าย: สีเขียวสำหรับไฮโดรเจน สีแดงสำหรับกำมะถันที่ถูกแปลงให้เป็นไอออนครั้งเดียว และสีฟ้าสำหรับออกซิเจนที่ถูกแปลงให้เป็นไอออนสองครั้ง
ส่วนที่หายไปตรงมุมขวาบนเป็นเพราะกล้องหนึ่งในสี่ตัวได้พบขยายในบริเวณดังกล่าว ซึ่งทำให้นักดาราศาสตร์มองเห็นรายละเอียดที่ดีกว่าส่วนอื่น ดังนั้น ภาพจากกล้องนี้จึงได้ถูกปรับลดขนาดลงให้เป็นสัดส่วนเหมาะสมกับภาพที่ได้จากกล้องอีกสามตัวที่เหลือ
โครงสร้างทางกายภาพ

โครงสร้างเสาทั้งสามต้นประกอบไปด้วยก๊าซและฝุ่นละอองที่มีความหนาแน่นมาก อยู่ในขอบตะวันออกเฉียงใต้ของเนบิวลานกอินทรี เสาทั้งสามต้นก่อกำเนิดมาจากการเคลื่อนไหวของลมดาวฤกษ์จากดาวยักษ์  เสาแต่ละต้นมีชื่อเฉพาะตัวว่า I II และ III จากซ้ายไปขวา (จากทิศตะวันออกไปทางทิศตะวันตก)
มวลรวมของพื้นที่ๆมีความหนาแน่นสูงคือประมาณ 200 M☉ ดาวฤกษ์ที่กำลังถูกเปลี่ยนเป็นไอออนอยู่ห่างออกไปจากพื้นที่เหล่านี้ประมาณ 2 พาร์เซกในโครงสร้างเสา
ปรากฏการณ์ของการเกิดดาว

การรวมภาพของฮับเบิลและจันทราได้แสดงให้เห็นว่าแหล่งกำเนิดรังสีเอกซ์ในเนบิวลาและดาวฤกษ์เกิดใหม่ไม่ตรงกันกับรูปร่างของเสา ซึ่งมีข้อสันนิษฐานว่าจุดสูงสุดของความเข้มข้นพลังงานในการก่อกำเนิดดาวได้เกิดขึ้นเมื่อหนึ่งล้านปีที่ผ่านมา ดาวฤกษ์ก่อนเกิดในเนบิวลาจึงร้อนพอที่จะปลดปล่อยปล่อยรังสีเอกซ์ออกมา
การพังทลายลงมาของเสา

ราวต้นปี พ.ศ. 2550 นักวิทยาศาสตร์พบหลักฐานจากกล้องโทรทรรศน์อวกาศสปิตเซอร์ที่แสดงว่า โครงสร้างเสาได้ถูกทำลายลงโดยการระเบิดของซูเปอร์โนวาแห่งหนึ่งเมื่อประมาณ 6,000 ปีมาแล้ว แต่แสงที่แสดงรูปร่างใหม่ของเนบิวลายังเดินทางมาไม่ถึงโลกจนกว่าจะถึงสหัสวรรษหน้า
คลังภาพ

ภาพของเนบิวลานกอินทรี โดยมีเสาแห่งการก่อกำเนิดอยู่ตรงกลาง
เม็ดก๊าซกลมที่กำลังระเหยในโครงสร้างเสาต้นแรก
เสาแห่งการก่อกำเนิดในแสงอินฟราเรด
ดูเพิ่ม

เนบิวลานกอินทรี
เสื้อกันหนาว

เสื้อกันหนาว
เสื้อกันหนาว (อังกฤษ: sweater, jumper, pullover หรือ jersey) เป็นเสื้อถักที่ใช้สวมใส่เพื่อคลุมลำตัวและแขน นิยมในทั้งเพศชาย เพศหญิง เด็ก และทุกวัย  มักสวมทับเสื้อเชิร์ต ทีเชิร์ต หรือเสื้ออื่น ๆ แต่ก็อาจสวมโดยไม่มีเสื้อชั้นในก็ได้ โดยมากมักทำจากขนสัตว์ แต่ปัจจุบันมีทั้งผ้าฝ้าย ใยสังเคราะห์ หรือใยผสม
เสียงเพรียกจากพงไพร

| --- | --- |
หน้าปกฉบับตีพิมพ์ครั้งแรก
ผู้ประพันธ์: แจ็ค ลอนดอน
ภาษา: อังกฤษ
ประเภท: นวนิยายเชิงผจญภัย
วันที่พิมพ์: ค.ศ. 1903
ชนิดสื่อ: การพิมพ์: (หนังสือปกแข็ง และ หนังสือปกอ่อน)
หน้า: 140 หน้า
ISBN: NA ข้อผิดพลาดพารามิเตอร์ใน {{ISBNT}}: invalid character
OCLC: 28228581
เรื่องถัดไป: “ไอ้เขี้ยวขาว” 
เสียงเพรียกจากพงไพร (อังกฤษ: The Call of the Wild) เป็นนวนิยายที่เขียนโดยนักเขียนชาวอเมริกันแจ็ค ลอนดอน ที่ได้รับการตีพิมพ์เป็นครั้งแรกในปี ค.ศ. 1903 โครงเรื่องของ “เสียงเพรียกจากพงไพร” เป็นเรื่องเกี่ยวกับสุนัขที่ได้รับการเลี้ยงดูอย่างดีอย่างสุนัขบ้านชื่อ “บัค” ที่สัญชาตญาณป่าได้รับกระตุ้นขึ้นหลังจากเหตุการณ์ต่างๆ ที่เกิดขึ้นที่ทำให้  “บัค” กลายเป็นสุนัขลากเลื่อนในยูคอนระหว่างสมัยการตื่นทองคลอนไดค์ในคริสต์ศตวรรษที่ 19 ที่ทำให้มีการซื้อขายสุนัขลากเลื่อนกันด้วยราคาสูง
เมื่อได้รับการตีพิมพ์ในปี ค.ศ. 1903 “เสียงเพรียกจากพงไพร” ก็กลายเป็นหนังสือที่อ่านกันมากที่สุดของลอนดอน และถือกันว่าเป็นงานชิ้นเอกในสมัยการเขียนในช่วงแรกของลอนดอน การที่ตัวเอกของเรื่องเป็นสุนัขทำให้บางครั้ง “เสียงเพรียกจากพงไพร” ได้รับการจัดอยู่ในประเภทวรรณกรรมสำหรับเยาวชน แต่อันที่จริงแล้วเป็นหนังสือเล่มนี้มีเนื้อหาที่เป็นเรื่องที่เป็นเรื่องเครียด (dark in tone) และฉากที่เกิดขึ้นหลายฉากก็เป็นฉากที่เต็มไปด้วยความรุนแรงและทารุณ
“เสียงเพรียกจากพงไพร” เป็นงานวรรณกรรมชิ้นสำคัญที่โมเดิร์นไลบรารีจัดให้เป็นลำดับที่แปดสิบแปดของนวนิยายดีที่สุดร้อยเรื่องโดยโมเดิร์นไลบรารี (Modern Library 100 Best Novels) ในบรรดานวนิยายที่ถือว่าดีเด่นของคริสต์ศตวรรษที่ 20
“เสียงเพรียกจากพงไพร” ได้รับการสร้างเป็นภาพยนตร์หลายครั้งๆ แรกในปี ค.ศ. 1972 สำหรับโทรทัศน์ และต่อมาในปี ค.ศ. 1993 และ ค.ศ. 1997 ในชื่อว่า “The Call of the Wild: Dog of the Yukon”
ดูเพิ่ม

แจ็ค ลอนดอน
แหล่งข้อมูลอื่น

แหล่งข้อมูล
The Call of the Wild เก็บถาวร 2008-01-01 ที่ เวย์แบ็กแมชชีน, available at Berkeley's Sunsite (HTML)
The Call of the Wild: a Study Guide
The Call of the Wild ที่ โครงการกูเทนแบร์ก  (plain text)
The Call  of the Wild, available at Internet Archive (scanned books first editions illustrated)
The Call of the Wild, available at LibriVox (audiobook)
The Call of the Wild เก็บถาวร 2008-12-19 ที่ เวย์แบ็กแมชชีน, from PublicLiterature.org with embedded audio.
ข้อมูลอื่น
White Fang compared to The Call of the Wild เก็บถาวร 2007-12-01 ที่ เวย์แบ็กแมชชีน - Literary analysis
Gabai's "The Call of the Wild"
The Call of the Wild เก็บถาวร 2009-03-01 ที่ เวย์แบ็กแมชชีน, chapter summaries at Literapedia
เสื้อสูบ

บล็อกเครื่องยนต์ V6 รูขนาดใหญ่คือกระบอกสูบ
บล็อกเครื่องยนต์ (อังกฤษ: Engine block) หรือนิยมเรียก เสื้อสูบ (อังกฤษ: Cylinder block) เป็นโครงสร้างหลักของเครื่องยนต์สันดาปภายใน ถือเป็นชิ้นส่วนที่ใหญ่และหนักที่สุดของเครื่องยนต์ บล็อกประกอบด้วยกระบอกสูบและชื้นส่วนอื่นๆ สำหรับรถยนต์ที่ระบายความร้อนด้วยน้ำ ภายในบล็อกจะมีช่องทางเดินของน้ำหล่อเย็นรอบๆกระบอกสูบ แต่ถ้าเป็นเครื่องยนต์ที่ระบายความร้อนด้วยอากาศผ่าน ภายนอกบล็อกจะมีครีบติดตั้งอยู่โดยรอบ
บล็อกเครื่องยนต์รถยนต์ในยุคต้นจะมีเพียงกระบอกสูบเพียงเท่านั้น และประกอบห้องข้อเหวี่ยงที่แยกตัวออกมาจากบล็อก แต่บล็อกเครื่องยนต์สมัยใหม่ได้มีรวมห้องข้อเหวี่ยงไว้ภายในบล็อกเป็นชิ้นส่วนเดียวกัน 
บล็อกเครื่องยนต์ทำจากโลหะหล่อทั้งชิ้น มีส่วนผสมของฟอสฟอรัส นิกเกิล โครเมียม โมลิบดีนัม หรือส่วนผสมอื่นตามความก้าวหน้าของวิทยาการด้านโลหะวิทยาเพื่อทำให้เกิดความแข็งแรงและทนความร้อนสูง ถ้าเป็นเครื่องยนต์ขนาดเล็กอาจทำด้วยอลูมิเนียม
เสียชีวิตในการปฏิบัติหน้าที่

หลุมฝังศพทหารปืนกลอเมริกันระหว่างยุทธการแห่งนอร์มังดี
สุสานหาดโอมาฮาในแคว้นนอร์มังดี ของฝรั่งเศส
เสียชีวิตในการปฏิบัติหน้าที่ (อังกฤษ: killed in action หรือ KIA หรือ K. I. A) เป็นการจัดระดับของความสูญเสียระหว่างการรบ หมายความว่า เป็นการตายที่เกิดขึ้นจากน้ำมือของฝ่ายศัตรู หรือโดย "การยิงพวกเดียวกัน (Friendly fire)" ระหว่างการรบ แต่การตายในการรบไม่จำเป็นต้องเกิดจากการเสียชีวิตด้วยอาวุธ เพียงแต่เป็นการกระทำของฝ่ายศัตรู การตายในการรบไม่รวมถึงสาเหตุอย่างเช่น อุบัติเหตุการขับรถ หรือการก่อการร้าย เป็นต้น การตายในการรบสามารถใช้ได้กับทั้งทหารบกในแนวหน้า ทหารเรือ ทหารอากาศ รวมไปถึงทหารกองหนุนด้วย
นอกจากนั้น การจัดระดับดังกล่าวยังหมายถึง เสียชีวิตจากอาการบาดเจ็บ (อังกฤษ: died of wounds; DOW) อันหมายถึงผู้ที่รอดชีวิตไปจนถึงสถานรักษาพยาบาล แต่ว่านักประวัติศาสตร์และนักการทหารใช้คำย่อแตกต่างกัน
ดูเพิ่ม

สูญหายในการปฏิบัติหน้าที่ - MIA
บาดเจ็บในการปฏิบัติหน้าที่ - WIA
เชลยศึก - POW
เสียงเรียกเข้า

เสียงเรียกเข้า หรือ สัญญาณเรียก (อังกฤษ: ringtone, ring tone) คือเสียงที่สร้างขึ้นจากโทรศัพท์ โดยเฉพาะโทรศัพท์เคลื่อนที่ เพื่อเตือนให้ผู้ใช้ทราบว่ามีสายเข้าหรือได้รับข้อความ หรืออาจหมายถึงเสียงบนโทรศัพท์ที่สามารถปรับแต่งได้ตามความต้องการของผู้ใช้
ประเภทของเสียงเรียกเข้า

เสียงเรียกเข้าสามารถแบ่งได้สามประเภทได้แก่
มอโนฟอนิก (monophonic) เป็นเสียงเรียกเข้าที่มีแต่ลำดับกลุ่มของตัวโน้ต โดยจะเล่นโน้ตหนึ่งตัวในเวลาเดียว รูปแบบเช่น RTTTL ของโนเกีย
พอลีฟอนิก (polyphonic) เป็นเสียงเรียกเข้าที่มีแต่ลำดับกลุ่มของตัวโน้ตคล้ายกับมอโนฟอนิก เสียงเรียกเข้าชนิดแรกของประเภทนี้ใช้วิธีการจัดลำดับดนตรี (music sequencer) ในการบันทึกเช่น MIDI ซึ่งจะทำให้เครื่องดนตรีสังเคราะห์สามารถเล่นโน้ตหลายตัวได้พร้อมกันในเวลาเดียว แต่เสียงจริงของเครื่องดนตรีจะขึ้นอยู่กับเครื่องที่ใช้เล่น ดังนั้นเสียงที่ได้ยินจึงอาจแตกต่างกัน
ทรูโทน (truetone) เป็นเสียงเรียกเข้าที่ใช้สัญญาณเสียงจริงในรูปแบบดิจิทัล รูปแบบทั่วไปที่ใช้อาทิ MP3, AAC หรือ WMA เป็นต้น เป็นนวัตกรรมล่าสุดของเสียงเรียกเข้า และเนื่องจากทรูโทนเป็นเสียงจริง จึงสามารถนำเพลงที่ชอบ ตัดมาบางท่อน แล้วใช้เป็นเสียงเรียกเข้าได้ หรือแม้แต่อัดเสียงลงไปเองก็ได้
ดูเพิ่ม

เสียงรอสาย (Ringback tone)
เส้นทางวิกฤต

เส้นทางวิกฤต (อังกฤษ: critical path) อาจหมายถึง
การหาเส้นทางวิกฤต เทคนิคในการบริหารโครงการโดยการวิเคราะห์หาเส้นทางวิกฤต และงานวิกฤตบนเส้นทางนั้น
คริติลคอลแพธ  ชื่อหนังสือ
ส่วนประกอบที่เชื่อมกันแบบเข้ม

กราฟแสดงส่วนประกอบที่เชื่อมกันแบบเข้ม โดยในกราฟมีทั้งหมด 3 ส่วน
ส่วนประกอบที่เชื่อมกันแบบเข้ม (อังกฤษ: Strongly Connected Component : SCC) คือ กราฟที่เชื่อมกันแบบเข้ม (Strongly Connected Graph) ซึ่งเป็นกราฟย่อยที่ใหญ่ที่สุดในกราฟใหญ่ หรือ กราฟย่อยใหญ่ที่สุดที่เป็นการเชื่อมกันแบบเข้ม
กราฟที่เชื่อมกันแบบเข้ม

กราฟที่เชื่อมกันแบบเข้ม (อังกฤษ: Strongly Connected Graph) คือ กราฟระบุทิศทาง (directed graph) ที่มี วิถี ระหว่างทุกๆคู่ปม ทั้งไปและกลับ หรือ วิถี จากแต่ละจุดในกราฟ ไปยังทุกจุดอื่นๆในกราฟ โดยเฉพาะในที่นี้หมายถึง ถ้ามี วิถีจาก a ไป b แล้วก็จะต้องมีวิถีจาก b กลับมา a ด้วยเช่นกัน
ขั้นตอนวิธีในการหา

ขั้นตอนวิธีในการหา ส่วนประกอบที่เชื่อมกันแบบเข้มในกราฟที่เชื่อมกันแบบเข้มนั้นมีหลายวิธี ที่มีประสิทธิภาพดีที่นิยมใช้ ได้แก่ ขั้นตอนวิธีของโกสรชุ (Kosaraju's algorithm) ขั้นตอนวิธีของทาร์จัน (Tarjan's algorithm) และขั้นตอนวิธีของกาโบว์ (Gabow's algorithm) แต่ขั้นตอนวิธีของทาร์จัน และขั้นตอนวิธีของกาโบว์  นั้นมักจะถูกนำมาใช้ในทางปฏิบัติมากกว่าเพราะว่าให้ประสิทธิภาพที่ดีกว่า เนื่องจากมีการเดินทางเข้าไปในกราฟเพียงแค่รอบเดียวเท่านั้น ต่างจากขั้นตอนวิธีของโกสรชุ ซึ่งต้องเดินทางเข้าไปในกราฟถึงสองครั้ง
ประสิทธิภาพการทำงาน

ประสิทธิภาพการทำงานในการหาส่วนประกอบที่เชื่อมกันแบบเข้มในกราฟที่เชื่อมกันแบบเข้มนั้น จะขึ้นอยู่กับว่าจะใช้ขั้นตอนวิธีแบบใดในการหาดังนี้
- ขั้นตอนวิธีของโกสรชุ จะมีประสิทธิภาพเป็น  \Theta (V+E) เมื่อ  V แทนจำนวนจุดยอด และ  E แทนจำนวนเส้นเชื่อม
- ขั้นตอนวิธีของทาร์จัน จะมีประสิทธิภาพเป็น  O(V+E) เมื่อ  V แทนจำนวนจุดยอด และ  E แทนจำนวนเส้นเชื่อม
การนำไปใช้งาน > การเชื่อมโยงกันของเว็บไซต์

มีการนำความรู้ทางด้านโครงสร้างกราฟไปใช้ประโยชน์ในการการประมวลผล หรือการสืบค้นข้อมูลต่างๆในทางอินเทอร์เน็ต (Information Retrieval) เพื่อให้การสืบค้นข้อมูลต่างๆสามารถทำได้ง่ายยิ่งขึ้น
และในการใช้งาน ส่วนประกอบที่เชื่อมกันแบบเข้ม (Strongly Connected Component) นี้จะใช้ในเป็นลักษณะการเชื่อมโยงกันของเว็บไซต์ ซึ่งเป็นกลุ่มของเว็บไซต์ที่เป็นที่นิยม โดยเว็บไซต์ในกลุ่มนี้จะมีการเชื่อมโยงกันเองอย่างเหนียวแน่น (เนื่องจากในกลุ่มต่างก็เป็นที่นิยมในอินเทอร์เน็ตเช่นกัน)  ตัวเนื้อหา มักเป็นเนื้อหาที่ผู้บริโภคข้อมูลข่าวสารนั้นต้องการ จึงเป็นเรื่องธรรมดาที่เว็บไซต์เหล่านี้จะถูกเว็บไซต์หนึ่งอ้างถึง และด้วยปริมาณผู้ใช้ที่มากจึงขับเคลื่อนผู้ใช้โดยการอ้างไปยังเว็บไซต์อื่นอีกเช่นกัน
การนำไปใช้งาน > ช่วยแก้ปัญหาเอ็นพีบริบูรณ์

นำความรู้ในการหาส่วนประกอบที่เชื่อมกันแบบเข้ม ไปใช้ในปัญหาแบบเอ็นพีบริบูรณ์ เพื่อช่วยให้แก้ปัญหาได้ง่ายและเร็วขึ้น
ยกตัวอย่างเช่น ปัญหาการให้สีกราฟ (Graph Coloring) ซึ่งหากกราฟมีขนาดใหญ่ การใช้เอ็นพีบริบูรณ์ในการแก้ปัญหานั้นจะใช้เวลานานมาก
ซึ่งเราสามารถใช้ การหาส่วนประกอบที่เชื่อมกันแบบเข้ม มาช่วยให้แก้ได้ง่ายแล้วเร็วขึ้นโดย
การนำไปใช้งาน > ช่วยแก้ปัญหาเอ็นพีบริบูรณ์ > วิธีการทำ

นำกราฟนั้นมาแบ่งเป็น ส่วนประกอบที่เชื่อมกันแบบเข้ม ซึ่งจะได้ส่วนประกอบที่เชื่อมกันแบบเข้มมาหลายส่วนด้วยกัน
ให้สีในแต่ละส่วนประกอบที่เชื่อมกันแบบเข้มในกราฟใหญ่นั้น โดยให้แต่ละจุดในกราฟที่อยู่ติดกันไม่ใช่สีเดียวกัน
นำส่วนประกอบที่เชื่อมกันแบบเข้มแต่ละส่วนในกราฟใหญ่นั้นมารวมกัน โดยมองว่าแต่ละส่วนประกอบที่เชื่อมกันแบบเข้มนั้น เป็น 1 จุดและนำมาเชื่อมกันเป็นกราฟใหญ่เหมือนตอนแรก
เมื่อประกอบกันแล้วตรวจสอบสีส่วนที่เชื่อมกันระหว่างสองส่วนว่ามีสีเดียวกันอยู่ติดกันหรือไม่ ถ้ามีให้ทำการสับเปลี่ยนสีไปเรื่อยๆ หากสับเปลี่ยนไม่ได้แล้วก็ให้เพิ่มสีใหม่เข้าไปในกราฟจะได้กราฟที่มีการให้สีที่สมบูรณ์เรียบร้อยแล้วโดยใช้เวลาที่เร็วกว่าการทำด้วยวิธีเอ็นพีบริบูรณ์แบบธรรมดา
การนำไปใช้งาน > ช่วยแก้ปัญหาเอ็นพีบริบูรณ์ > ข้อดี

เป็นการแก้ปัญหาที่เร็วมากเพราะเหมือนเป็นการทำที่ขนานกัน คือ ส่วนประกอบที่เชื่อมกันแบบเข้มแต่ละส่วนมีการถูกให้สีไปพร้อมๆกันก่อนที่จะนำมารวมกัน
เป็นการลดความซับซ้อนในการแก้ปัญหาอย่างมาก เพราะมีการทำที่เป็นขั้นตอนคือ แบ่งเป็นส่วนประกอบที่เชื่อมกันแบบเข้มก่อนแล้วจึงนำมาเชื่อมกัน ทำให้ได้กราฟที่สมบูรณ์
แหล่งข้อมูลอื่น

ULearn การออกแบบอัลกอริทึม (สมชาย ประสิทธิ์จูตระกูล)
Lecture Note 9 Jan 2007 Graph Structure of The Web, HITS and PageRank
Making Graph Algorithms Fast, using Strongly Connected Components เก็บถาวร 2011-10-06 ที่ เวย์แบ็กแมชชีน
เส้นควบคุมแท้จริง

ส่วนตะวันตกของเส้นควบคุมแท้จริง ซึ่งลากผ่านดินแดนที่ครอบครองโดยจีนและอินเดียในแถบเทือกเขาหิมาลัย เส้นดังกล่าวเน้นไปยังพรมแดนก่อนหน้าสงครามระหว่างทั้งสองประเทศในปี ค.ศ. 1962 เมื่อกองทัพอินเดียและจีนต่อสู้กันเพื่อแย่งชิงเหนือดินแดนซึ่ง "ไม่มีแม้กระทั่งยอดหญ้าแทงพ้นดินขึ้นมา" โดยนายกรัฐมนตรีเนห์รูได้กำหนดเส้นดังกล่าว
เส้นควบคุมแท้จริง (อังกฤษ: Line of Actual Control) เป็นพรมแดนที่มีประสิทธิผลระหว่างอินเดียกับจีน เส้นควบคุมแท้จริงมีความยาว 4,057 กิโลเมตรและตัดผ่านแคว้นสามแคว้นในรัฐอินเดียตอนเหนือ: ทางตะวันตก (ลาดัก กัศมีร์) ตอนกลาง (รัฐอุตตราขัณฑ์ รัฐหิมาจัลประเทศ) และทางตะวันออก (รัฐสิกขิม รัฐอรุณาจัลประเทศ) นายกรัฐมนตรีจีน โจว เอินไหล ได้ใช้วลีดังกล่าวเป็นครั้งแรกในจดหมายถึงนายกรัฐมนตรีอินเดีย ชวาหระลาล เนห์รู ลงวันที่ 24 ตุลาคม ค.ศ. 1959
ในจดหมายลงวันที่ 7 พฤศจิกายน ค.ศ. 1959 โจวกล่าวแก่เนห์รูว่าเส้นควบคุมแท้จริงดังกล่าวประกอบด้วย "สิ่งที่เรียกว่า แนวแมกมาฮอนทางตะวันออกและโยงมายังพื้นที่ซึ่งแต่ละฝ่ายปกครองอยู่อย่างแท้จริงทางตะวันตก" ระหว่างสงครามจีน-อินเดีย (ค.ศ. 1962) เนห์รูอ้างว่าตนไม่ทราบว่าแนวดังกล่าววอยู่ตรงไหน:
"ไม่มีเหตุผลหรือความหมายในข้อเสนอของจีนที่จะถอนกำลังออกไป 20 กิโลเมตรจากสิ่งที่พวกเขาเรียกว่า 'เส้นควบคุมแท้จริง' อะไรคือ 'เส้นควบคุม' มันคือแนวที่พวกเขาสร้างขึ้นโดยการรุกรานตั้งแต่ต้นเดือนกันยายนใช่หรือไม่ การรุกคืบเข้ามาสี่สิบหรือหกสิบกิโลเมตรด้วยการใช้กำลังทหารอย่างโจ่งแจ้งและเสนอที่จะถอนกำลังออกไปยี่สิบกิโลเมตรโดยให้ทั้งสองฝ่ายดำเนินการ นี่เป็นเครื่องมือหลอกลวงที่ไม่อาจหลอกใครได้เลย"
โจวตอบว่าเส้นควบคุมแท้จริงเป็น "โดยพื้นฐานแล้วก็คือแนวควบคุมแท้จริงดังเช่นที่มีระหว่างจีนและอินเดียเมื่อวันที่ 7 พฤศจิกายน ค.ศ. 1959 เพื่อให้เป็นรูปธรรมยิ่งขึ้น ในส่วนตะวันออก มันทับกันสนิทกับสิ่งที่เรียกว่าแนวแมกมาฮอน และในทางตะวันตกและตอนกลาง มันทับซ้อนกับแนวปรกติวิสัยมาแต่เดิมซึ่งได้รับการระบุอย่างไม่เปลี่ยนแปลงโดยจีน"
กฎหมายรับรู้วลีดังกล่าวในข้อตกลงจีน-อินเดีย ซึ่งได้รับการลงนามใน ค.ศ. 1993 และ ค.ศ. 1996 ข้อตกลงในปี ค.ศ. 1996 ระบุว่า "จะไม่มีกิจกรรมใด ๆ จากทั้งสองฝ่ายจะสามารถรุกล้ำเส้นควบคุมแท้จริง"
เสม็ดขาวใบยาว

| เสม็ดขาวใบยาว |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Myrtales
วงศ์:: Myrtaceae
สกุล:: Melaleuca
สปีชีส์:: M.  leucadendra
ชื่อทวินาม
Melaleuca leucadendra 

ชื่อพ้อง
  รายการ Cajuputi leucadendron (L.) Rusby ex A.Lyons  Leptospermum leucodendron (L.) J.R.Forst. & G.Forst.  Melaleuca latifolia Raeusch. nom. inval., nom. nud.  Melaleuca leucadendra (L.) L.f. leucadendra  Melaleuca leucadendra (L.) L. var. leucadendra  Melaleuca leucadendra var. mimosoides (A.Cunn. ex Schauer) Cheel  Melaleuca leucadendron L.f. orth. var.  Melaleuca leucadendron L.f. var. leucadendron orth. var.  Melaleuca leucadendron var. mimosoides Cheel orth. var.  Melaleuca mimosoides A.Cunn. ex Schauer  Metrosideros coriacea Salisb.  Myrtus leucadendra L.  
เสม็ดขาวใบยาว หรือ เสม็ดกือแล (ชื่อวิทยาศาสตร์: Melaleuca leucadendra) หรือรู้จักกันทั่วไปว่า เสม็ดขาว (ชื่อสามัญ อังกฤษ: weeping paperbark, long-leaved paperbark, white paperbark) เป็นพืชในสกุลเมอร์เทิล ของวงศ์ชมพู่ (Myrtaceae) และแพร่กระจายในเอเชียตะวันออกเฉียงใต้, ภาคเหนือของ ประเทศออสเตรเลีย, นิวกีนี และช่องแคบทอร์เรส  มีความสูงของต้นได้มากกว่า 20 เมตร ลำต้นปกคลุมด้วยเปลือกสีขาวลักษณะเป็นแผ่นบาง ๆ เรียงซ้อนกันเป็นปึกหนานุ่ม ลอกออกได้เป็นแผ่น ๆ กิ่งก้านที่บางกว่า และมีลักษณะเด่นคือกิ่งที่มักห้อยลง ออกดอกและติดผลได้ตลอดทั้งปี มักปลูกเป็นต้นไม้ในสวนสาธารณะและริมถนน เป็นพืชในสกุลเมอร์เทิลชนิดแรกที่ได้รับการตั้งชื่อจากตัวอย่างที่มาจากประเทศอินโดนีเซีย